pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พรุ่งนี้!! ธอส. จัด 2 โปรเด็ดสำหรับคนอยากมีบ้าน ฉลองครบรอบ 68 ปี
วันอังคารที่ 28 กันยายน 2564
พรุ่งนี้!! ธอส. จัด 2 โปรเด็ดสําหรับคนอยากมีบ้าน ฉลองครบรอบ 68 ปี
ธอส. จัดโปรโมชั่น GH Bank 68th Anniversary ด้วย 2 ช่วงเวลาพิเศษในวันที่ 29 กันยายน 2564 เริ่มด้วย เวลา 12.00-13.00 น. ประมูลบ้านมือสองออนไลน์ผ่าน Mobile Application : G H Bank Smart NPA นําทรัพย์ดี 299 รายการ พร้อมด้วยโปรโมชั่นพิเศษ
ธนาคารอาคารสงเคราะห์ จัดโปรโมชั่น GH Bank 68th Anniversary ด้วย 2 ช่วงเวลาพิเศษในวันที่ 29 กันยายน 2564 เริ่มด้วย เวลา 12.00-13.00 น. ประมูลบ้านมือสองออนไลน์ผ่าน Mobile Application : G H Bank Smart NPA นําทรัพย์ดี 299 รายการ พร้อมด้วยโปรโมชั่นพิเศษ ราคาเริ่มต้นประมูลให้ส่วนลดพิเศษสูงสุด 40% จากราคาปกติ โอนกรรมสิทธิ์ภายในวันที่ 30 พฤศจิกายน 2564 รับส่วนลด on top เพิ่มอีก 10% และผ่อนดาวน์ดอกเบี้ย 0% นานสูงสุด 2 ปี หรือ 24 เดือน ทั้งนี้ ลูกค้าที่ชนะการประมูล โดยเสนอราคา 9 ลําดับแรก และทําสัญญาจะซื้อจะขายตามระยะเวลาที่ธนาคารกําหนด จะได้รับเครื่องฟอกอากาศ มูลค่ากว่า 5,000 บาท และ เวลา 14.04 – 14.44 น. Platinum Hour อัตราดอกเบี้ยปีที่ 1 เท่ากับ 0.68% ต่อปี ปีที่ 2 อัตราดอกเบี้ย MRR-4.47% ต่อปี (ปัจจุบันเท่ากับ 1.68% ต่อปี) ปีที่ 3 อัตราดอกเบี้ย MRR-2.47% ต่อปี(ปัจจุบันเท่ากับ 3.68% ต่อปี) เฉลี่ยอัตราดอกเบี้ย 3 ปีแรก เพียง 2.01% (ปัจจุบันอัตราดอกเบี้ย MRR ธอส.เท่ากับ 6.150% ต่อปี) จองสิทธิ์ผ่าน Line GHB Buddy โดยจะต้องจองสิทธิ์วงเงินสินเชื่อ The Best Deal อัตราดอกเบี้ยปีที่ 1 เท่ากับ 2.60% ต่อปี มาก่อนแล้ว และปิดจองทันทีเมื่อมีการจองเต็มกรอบวงเงิน 500 ล้านบาท สอบถามรายละเอียดที่ศูนย์ลูกค้าสัมพันธ์(Call Center) โทร 0-2645-9000 หรือ Facebook Fanpage ธนาคารอาคารสงเคราะห์ หรือ ธอส. ทุกสาขาทั่วประเทศ และติดตามข้อมูลข่าวสารได้ที่ Application : GHB ALL และเว็บไซต์ www.ghbank.co.th
รัฐบาลไทย-ข่าวทำเนียบรัฐบาล-ศบค.ปรับพื้นที่เหลือเพียงสีเหลืองเหลืองและสีฟ้า ให้ดื่มแอลกอฮอล์ในร้านได้ถึง 24.00 น.
วันจันทร์ที่ 25 เมษายน 2565
ศบค.ปรับพื้นที่เหลือเพียงสีเหลืองเหลืองและสีฟ้า ให้ดื่มแอลกอฮอล์ในร้านได้ถึง 24.00 น.
วันเสาร์ที่ 23 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
ศบค.เห็นชอบปรับระดับพื้นที่สถานการณ์ทั่วราชอาณาจักรให้เหลือเพียงพื้นที่เฝ้าระวังสูง สีเหลือง 65 จังหวัด และพื้นที่นําร่องท่องเที่ยว สีฟ้า 12 จังหวัด ตั้งแต่วันที่ 1 พ.ค.65 เป็นต้นไป โดยให้บริโภคเครื่องดื่มแอลกอฮอล์ในร้านอาหารที่ผ่านมาตรฐาน SHA+ หรือ Thai Stop Covid 2+ ได้ ไม่เกินเวลา 24.00 น. และปฏิบัติตามมาตรการ COVID Free Setting พร้อมทั้งปรับนิยามผู้สัมผัสใกล้ชิดเสี่ยงสูง คือ ผู้ที่ไม่ได้สวมหน้ากากอนามัย หรือชุด PPE ใกล้ชิดพูดคุยกับผู้ติดเชื้อโควิด-19 ในระยะไม่เกิน 2 เมตร นานกว่า 5 นาที หรือ อยู่ในสถานที่ปิดร่วมกันนานกว่า 30 นาที ลดการกักตัวเหลือ 5 วัน สังเกตอาการอีก 5 วัน ตรวจ ATK ในวันที่ 5 และ 10 ส่วนการ WFH ให้หน่วยงานพิจารณาตามความเหมาะสม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลส่งเสริมการลงทุนอุตสาหกรรมเหมืองแร่
วันจันทร์ที่ 8 สิงหาคม 2565
รัฐบาลส่งเสริมการลงทุนอุตสาหกรรมเหมืองแร่
วันจันทร์ที่ 8 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลส่งเสริมการลงทุนภายในประเทศ
โดยเห็นชอบนโยบายด้านอุตสาหกรรมเหมืองแร่และอุตสาหกรรมต่อเนื่องพร้อมปรับปรุงมาตรการส่งเส
ริมการลงทุนและสิทธิประโยชน์ให้เหมาะสม แบ่งเป็น 3 ประเภทกิจการ ได้แก่ กลุ่มกิจการสํารวจแร่
กลุ่มกิจการทําเหมืองแร่และหรือแต่งแร่ และกลุ่มกิจการถลุงแร่หรือประกอบโลหกรรม
โดยมอบหมายให้สํานักงานคณะกรรมการส่งเสริมการลงทุน กระทรวงอุตสาหกรรม
กระทรวงทรัพยากรธรรมชาติและสิ่งแวดล้อม และกระทรวงการอุดมศึกษา วิทยาศาสตร์ วิจัยและนวัตกรรม
ร่วมกันกําหนดมาตรการที่เหมาะสม ทั้งนี้ ประเทศไทยมีแนวโน้มความต้องการใช้แร่สูงขึ้น
ซึ่งส่วนหนึ่งเป็นผลจากนโยบายส่งเสริมการใช้พลังงานทดแทนและการส่งเสริมอุตสาหกรรมยานยนต์พลังงานไ
ฟฟ้า
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม.เห็นชอบแนวทางการจัดทำงบประมาณรายจ่าย และปฏิทินงบประมาณรายจ่ายประจำปีงบประมาณ 2566 ให้ความสำคัญกับการแก้ไขปัญหา บรรเทา หรือแก้ไขผลกระทบทางเศรษฐกิจและสังคมจากกรแพร่ระบาดโควิด-19
วันอังคารที่ 19 ตุลาคม 2564
ครม.เห็นชอบแนวทางการจัดทํางบประมาณรายจ่าย และปฏิทินงบประมาณรายจ่ายประจําปีงบประมาณ 2566 ให้ความสําคัญกับการแก้ไขปัญหา บรรเทา หรือแก้ไขผลกระทบทางเศรษฐกิจและสังคมจากกรแพร่ระบาดโควิด-19
ครม.เห็นชอบแนวทางการจัดทํางบประมาณรายจ่าย และปฏิทินงบประมาณรายจ่ายประจําปีงบประมาณ 2566  ให้ความสําคัญกับการแก้ไขปัญหา บรรเทา หรือแก้ไขผลกระทบทางเศรษฐกิจและสังคมจากการแพร่ระบาดของโรคโควิด-19
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี(ครม.)เห็นชอบแนวทางการจัดทํางบประมาณรายจ่ายประจําปีงบประมาณ 2566 และปฏิทินงบประมาณรายจ่ายประจําปีงบประมาณ 2566 โดยแนวทางการจัดทํางบประมาณรายจ่ายประจําปีงบประมาณ 2566 จะดําเนินการให้สอดคล้องกับยุทธศาสตร์ชาติ แผนแม่บทภายใต้ยุทธศาสตร์ชาติ แผนพัฒนาเศรษฐกิจและสังคมแห่งชาติ นโยบายและแผนระดับชาติว่าด้วยความมั่นคงแห่งชาติ แผนการปฏิรูปประเทศ(ฉบับปรับปรุง) แผนปฏิบัติราชการของกระทรวง เป้าหมายการพัฒนาที่ยั่งยืน นโยบายสําคัญของรัฐบาล รวมทั้งน้อมนําหลักปรัชญาของเศรษฐกิจพอเพียงมาเป็นแนวทางในการจัดสรรงบประมาณ โดยคํานึงถึงความจําเป็นและภารกิจของหน่วยรับงบประมาณ ความต้องการในพื้นที่และแผนพัฒนาพื้นที่ตามความต้องการของประชาชนเพื่อให้เกิดประสิทธิภาพ ความคุ้มค่าในการใช้จ่ายงบประมาณและผลสัมฤทธิ์ในการบริหารจัดการภาครัฐ
ขณะเดียวกันการจัดทํางบประมาณรายจ่ายจะดําเนินการให้สอดคล้องกับสถานการณ์การระบาดของโรคติดเชื้อไวรัสโคโรนา 2019(โควิด-19) โดยให้ความสําคัญกับการแก้ไขปัญหา บรรเทา หรือแก้ไขผลกระทบทางเศรษฐกิจและสังคมจากการแพร่ระบาดของโรคโควิด-19 และให้ความสําคัญกับองค์กรปกครองส่วนท้องถิ่น(อปท.) เพิ่มศักยภาพการถ่ายโอนภารกิจการจัดบริการสาธารณะ ลดความเหลื่อมล้ํา รวมทั้งพัฒนาประสิทธิภาพการจัดเก็บรายได้ และประสิทธิผลการใช้จ่ายของ อปท.
รวมทั้งเพิ่มประสิทธิภาพการจัดทํางบประมาณให้ครอบคลุมทุกแหล่งเงิน โดยให้หน่วยรับงบประมาณพิจารณานําเงินนอกงบประมาณหรือเงินสะสมคงเหลือมาใช้ดําเนินภารกิจของหน่วยงานเป็นลําดับแรก ควบคู่ไปกับการพิจารณาทบทวนเพื่อชะลอ ปรับลด หรือยกเลิก การดําเนินโครงการที่มีความสําคัญในระดับต่ําหรือหมดความจําเป็น พิจารณาถึงความพร้อม หรือขีดความสามารถในการใช้จ่ายงบประมาณ และนําความสําเร็จในการปฏิบัติงานและผลการใช้จ่ายงบประมาณในปี 2564 และ2565 มาประกอบการพิจารณาจัดสรรงบประมาณให้สอดคล้องกับศักยภาพการดําเนินงานของหน่วยรับงบประมาณ
สําหรับปฏิทินงบประมาณรายจ่ายประจําปีงบประมาณ 2566 ที่สําคัญเช่น วันที่ 19 ตุลาคม 2564 ครม.ให้ความเห็นชอบแนวทางการจัดทํางบประมาณ 2566, วันที่ 22-24 ธันวาคม 2564 กระทรวงการคลัง สํานักงบประมาณ สํานักงานสภาพัฒนาการเศรษฐกิจและสังคมแห่งชาติ(สศช.) และธนาคารแห่งประเทศไทย(ธปท.) ร่วมกันพิจารณาประมาณการรายได้ กําหนดนโยบาย วงเงินงบประมาณรายจ่าย และโครงสร้างงบประมาณรายจ่ายประจําปีงบประมาณ2566 และนําเสนอครม., วันที่ 4 มกราคม 2565 ครม.พิจารณาให้ความเห็นชอบนโยบาย วงเงินงบประมาณรายจ่ายและโครงสร้าง งบประมาณรายจ่ายประจําปีงบประมาณ 2566 , วันที่ 1-2 มิถุนายน 2565 สภาผู้แทนราษฎรพิจารณาร่างพระราชบัญญัติงบประมาณรายจ่ายประจําปีงบประมาณ 2566 วาระที่ 1 เป็นต้น
รัฐบาลไทย-ข่าวทำเนียบรัฐบาล-รัฐบาลเร่งขจัดความยากจนแบบพุ่งเป้า ช่วยเหลือแล้วร้อยละ 92.37
วันจันทร์ที่ 18 กรกฎาคม 2565
รัฐบาลเร่งขจัดความยากจนแบบพุ่งเป้า ช่วยเหลือแล้วร้อยละ 92.37
วันอาทิตย์ที่ 17 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเร่งดําเนินงานขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพี
ยง โดยเป็นการแก้ไขปัญหาความยากจนแบบพุ่งเป้ารายครัวเรือน ครอบคลุม 5 มิติ ได้แก่ สุขภาพ
ความเป็นอยู่ การศึกษา รายได้ และการเข้าถึงบริการภาครัฐ เช่น ปรับปรุงที่อยู่อาศัยให้ถูกสุขลักษณะ
ส่งเสริมการเรียนในระบบกศน.และออนไลน์ สนับสนุนทุนการศึกษา การฝึกอาชีพและทุนประกอบอาชีพ
สนับสนุนพันธุ์พืช-พันธุ์สัตว์ และบ่อน้ําเพื่อการเกษตร ปัจจุบันมีกลุ่มเป้าหมายที่เร่งให้ความช่วยเหลือ
652,344 ครัวเรือน คิดเป็นประชาชนกว่า 1 ล้านคน ช่วยเหลือแล้ว ร้อยละ 92.37
และจะเร่งช่วยเหลือให้ครบภายในสิ้นเดือน ก.ย.นี้ เพื่อให้ประชาชนกลุ่มเป้าหมายมีคุณภาพชีวิตที่ดี
และอยู่ในสังคมอย่างมีความสุข
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ขยายมาตรการช่วยแรงงานและผู้ประกอบการพื้นที่สีแดงเข้ม
วันอาทิตย์ที่ 22 สิงหาคม 2564
ขยายมาตรการช่วยแรงงานและผู้ประกอบการพื้นที่สีแดงเข้ม
วันจันทร์ที่ 9 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบขยายขอบเขตมาตรการบรรเทาผลกระทบและให้ความช่วยเหลือกลุ่มแรงงาน และผู้ประกอบการในกิจการ 9 ประเภท ที่อยู่ในพื้นที่ควบคุมสูงสุดและเข้มงวด จาก 13 จังหวัดเป็น 29 จังหวัด พร้อมปรับกรอบวงเงินจาก 30,000 ล้านบาท เป็น 60,000 ล้านบาท ครอบคลุมแรงงานและผู้ประกอบการทั้งในและนอกระบบ ผู้ประกอบการในระบบถุงเงินภายใต้โครงการคนละครึ่งและโครงการเราชนะที่ผ่านการคัดกรองและไม่ถูกตัดสิทธิ์ จํานวน 5 กลุ่ม ตลอดจนผู้ประกันตนตาม ม.39 ภาคสมัครใจและมาตรการ 40 ผู้ประกอบอาชีพอิสระ หรือค้าขาย เป็นต้น โดยผู้ที่อยู่ในพื้นที่ 13 จังหวัดเดิม จะได้รับความช่วยเหลือ 2 เดือน คือ เดือนก.ค.-ส.ค. ส่วน 16 จังหวัดเพิ่มเติมจะได้รับความช่วยเหลือ 1 เดือน คือ เดือน ส.ค.2564
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้ตรวจฯ ดีอีเอส ร่วมพิธีเปิดและปาฐกถาพิเศษในงาน August Series 2021
วันพุธที่ 25 สิงหาคม 2564
ผู้ตรวจฯ ดีอีเอส ร่วมพิธีเปิดและปาฐกถาพิเศษในงาน August Series 2021
ผู้ตรวจฯ ดีอีเอส ร่วมพิธีเปิดและปาฐกถาพิเศษในงาน August Series 2021
เมื่อวันที่ 25 สิงหาคม 2564 นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม ได้เป็นประธานในพิธีเปิดและปาฐกถาพิเศษในงาน August Series 2021 ในรูปแบบคลิปวิดีโอผ่านระบบการประชุมทางไกล การจัดงานดังกล่าวเป็นความร่วมมือระหว่างกระทรวงดิจิทัลเพื่อเศรษฐกิจและสังคมและสมาคมผู้ใช้ดิจิทัลไทย หรือ DUGA ในโอกาสนี้ผู้ตรวจราชการกระทรวงฯ ได้แสดงปาฐกถาในหัวข้อ Moving Thailand Forward Towards New World Landscape (การขับเคลื่อนประเทศไทยไปสู่ภูมิทัศน์ใหม่ของโลก) ซึ่งนําเสนอมุมมองต่อมิติภาพของอนาคตความเปลี่ยนแปลงหลังวิกฤต COVID - 19 ดังนี้ มิติที่ 1 ภาพใหม่ของระบบสาธารณสุขและโรงพยาบาล มิติที่ 2 การเปลี่ยนแปลงของมหาวิทยาลัย มิติที่ 3 การปรับตัวของห่วงโซ่การผลิตโลก มิติที่ 4 สงครามการค้าระหว่างสหรัฐอเมริกาและจีน และมิติที่ 5 การร่วมยกระดับเทคโนโลยีดิจิทัลและการพัฒนาอุตสาหกรรมเทคโนโลยีชีวภาพ รวมถึงแนวโน้มสําคัญทางเทคโนโลยีในอนาคต ได้แก่ นวัตกรรมด้านข้อมูล เทคโนโลยีปัญญาประดิษฐ์ (AI) และอินเทอร์เน็ตเพื่อสรรพสิ่ง (IoTs) สําหรับงาน August Series 2021 มีกําหนดจัดขึ้นระหว่างวันที่ 25 – 26 สิงหาคม 2564 แบ่งเป็น 5 หัวข้อ คือ 1. Healthcare Technology Summit 2. Education Next Forum 3. AI & IoTs Summit 4. eGovernment Forum และ 5. Smart SME Manufacturing โดยทั้งหมดจัดขึ้นในรูปแบบการสัมมนาออนไลน์ (Webinar)
*****************
รัฐบาลไทย-ข่าวทำเนียบรัฐบาล-ราชกิจจาฯ ประกาศ ป่วยโควิด - แพ้วัคซีน เป็นผู้ป่วยฉุกเฉิน รักษาฟรี!
วันพฤหัสบดีที่ 5 สิงหาคม 2564
ราชกิจจาฯ ประกาศ ป่วยโควิด - แพ้วัคซีน เป็นผู้ป่วยฉุกเฉิน รักษาฟรี!
....
เว็บไซต์ราชกิจจานุเบกษา เผยแพร่ประกาศกระทรวงสาธารณสุข เกี่ยวกับการกําหนดผู้ป่วยฉุกเฉินโรคติดต่ออันตราย กรณีโรคโควิด-19 ฉบับที่ 2 ระบุให้ ผู้ป่วยโรคติดเชื้อโควิด และประชาชนกลุ่มเป้าหมายที่ได้รับการฉีดวัคซีนตามแผนป้องกันและขจัดโรคติดเชื้อโควิดจากภาครัฐโดยไม่เสียค่าใช้จ่าย หากเกิดอาการแพ้วัคซีนหรืออาการไม่พึงประสงค์ที่เกิดจากการฉีดวัคซีนโควิด-19 ถือเป็นผู้ป่วยฉุกเฉินที่จําเป็นต้องได้รับการรักษา ซึ่งไม่รวมถึงวัคซีนทางเลือกที่ให้บริการโดยสถานพยาบาล ซึ่งเรียกเก็บค่าใช้จ่ายจากผู้รับการฉีดวัคซีน
อ่านรายละเอียดฉบับเต็ม คลิกhttp://www.ratchakitcha.soc.go.th/.../2564/E/176/T_0043.PDF
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดร.สาธิต รับมอบยาสมุนไพรฟ้าทะลายโจร ดูแลรักษาผู้ป่วยโควิด 19
วันพุธที่ 15 ธันวาคม 2564
ดร.สาธิต รับมอบยาสมุนไพรฟ้าทะลายโจร ดูแลรักษาผู้ป่วยโควิด 19
รัฐมนตรีช่วยว่าการกระทรวงสาธารณสุข รับมอบยาสมุนไพรฟ้าทะลายโจร 3,000 กล่อง จากมูลนิธิใจใสใส สนับสนุนการดูแลรักษาผู้ป่วยโควิด 19
วันนี้ (15 ธันวาคม 2564) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมคณะผู้บริหาร รับมอบยาสมุนไพรฟ้าทะลายโจร
รัฐมนตรีช่วยว่าการกระทรวงสาธารณสุข รับมอบยาสมุนไพรฟ้าทะลายโจร 3,000 กล่อง จากมูลนิธิใจใสใส สนับสนุนการดูแลรักษาผู้ป่วยโควิด 19
วันนี้ (15 ธันวาคม 2564) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมคณะผู้บริหาร รับมอบยาสมุนไพรฟ้าทะลายโจร จํานวน 3,000 กล่อง จาก ศ.พญ.สยมพร ศิรินาวิน ประธานมูลนิธิใจใสใส และนพ.มรุต จิรเศรษฐสิริ ที่ปรึกษาแพทยสมาคมการแพทย์แผนไทยและการแพทย์ผสมผสาน และคณะ
ดร.สาธิต กล่าวว่า ยาสมุนไพรฟ้าทะลายโจรที่ได้รับมอบในวันนี้ เป็นยาสมุนไพรที่มีปริมาณสารแอนโดรกราโฟไลด์ขนาด 60 มิลลิกรัม ตามที่กรมการแพทย์แผนไทยและการแพทย์ทางเลือกกําหนด สําหรับนําไปใช้รักษาผู้ป่วยโควิด 19 ที่มีอาการเล็กน้อย ร่วมกับการรักษาทางการแพทย์แผนปัจจุบัน ใช้ดูแลอาการเบื้องต้นและป้องกันไม่ให้เกิดอาการรุนแรงได้ โดยกระทรวงสาธารณสุขจะเร่งจัดส่งให้กับหน่วยบริการสาธารณสุขที่ต้องดูแลผู้ป่วยโควิด 19 ได้นําไปใช้ประโยชน์ต่อไป
ทั้งนี้ กระทรวงสาธารณสุขพร้อมสนับสนุนสมุนไพรไทยฟ้าทะลายโจร ให้เป็นที่ยอมรับในระดับสากลเพิ่มมูลค่าให้กับเศษฐกิจ สร้างโอกาสสร้างรายได้กับให้เกษตรกรและผู้ประกอบการ
*********************************** 15 ธันวาคม 2564
รัฐบาลไทย-ข่าวทำเนียบรัฐบาล-รมว.สุชาติ ย้ำ นายจ้างใช้แรงงานต่างด้าวถูกกฎหมาย ฝ่าฝืนมีโทษทั้งนายจ้าง-ลูกจ้าง
วันเสาร์ที่ 11 มิถุนายน 2565
รมว.สุชาติ ย้ํา นายจ้างใช้แรงงานต่างด้าวถูกกฎหมาย ฝ่าฝืนมีโทษทั้งนายจ้าง-ลูกจ้าง
กระทรวงแรงงาน ย้ํา นายจ้างพาแรงงาน 3 สัญชาติ ที่ได้รับอนุญาตทํางานถึงวันที่ 13 ก.พ. 66 แล้ว เร่งดําเนินการขอหนังสือเดินทาง/เอกสารใช้แทนหนังสือเดินทางฉบับใหม่กรณีเอกสารเดิมหมดอายุ ภายใน 1 ส.ค. 65
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน กําชับให้กระทรวงแรงงานบริหารจัดการแรงงานข้ามชาติ ภายหลังสถานการณ์การแพร่ระบาดของโรคโควิด – 19 โดยคํานึงถึงสภาพเศรษฐกิจ และความสําคัญของกําลังแรงงานอันเป็นปัจจัยที่ขาดไม่ได้ในการฟื้นฟูประเทศ ซึ่งกระทรวงแรงงานมีการปรับกฎ ระเบียบ ข้อบังคับให้ยืดหยุ่นสอดคล้องตามสถานการณ์จริง โดยมุ่งหวังให้นายจ้าง สถานประกอบการ และแรงงานข้ามชาติ ปฏิบัติตามมติครม.ในคราวต่าง ๆ เพื่อนําไปสู่การจ้างแรงงานข้ามชาติอย่างถูกต้อง
“ขอฝากถึงนายจ้าง สถานประกอบการที่ใช้แรงงานข้ามชาติ 3 สัญชาติ (กัมพูชา ลาว เมียนมา) ที่ได้รับอนุญาตทํางานถึงวันที่ 13 ก.พ. 66 พาลูกจ้างในความดูแลของท่านดําเนินการขอหนังสือเดินทาง/เอกสารใช้แทนหนังสือเดินทางฉบับใหม่กรณีเอกสารเดิมหมดอายุ ภายใน 1 ส.ค. 65 เพื่อขอรับการตรวจอนุญาตอยู่ในราชอาณาจักรภายในกําหนด มิเช่นนั้นหากการอนุญาตให้อยู่ในราชอาณาจักรสิ้นสุด จะส่งผลให้การอนุญาตทํางานสิ้นสุดลงเช่นกันและกลายเป็นแรงงานผิดกฎหมาย ซึ่งเมื่อตรวจพบการกระทําความผิดนายจ้างที่รับคนต่างด้าวเข้าทํางานโดยไม่มีใบอนุญาตทํางาน จะมีโทษปรับตั้งแต่ 10,000 – 100,000 บาท ต่อคนต่างด้าวหนึ่งคน หากทําผิดซ้ํามีโทษถึงจําคุก และห้ามจ้างคนต่างด้าวทํางานอีก 3 ปี ส่วนคนต่างด้าวที่ลักลอบทํางานโดยไม่ได้รับอนุญาตมีโทษปรับตั้งแต่ 5,000 – 50,000 บาท และถูกส่งตัวกลับออกไปนอกราชอาณาจักร และไม่สามารถขอรับใบอนุญาตทํางานได้จนกว่าจะพ้นโทษมาแล้วเป็นระยะเวลา 2 ปี”รัฐมนตรีว่าการกระทรวงแรงงานกล่าว
ด้านนายไพโรจน์ โชติกเสถียร อธิบดีกรมการจัดหางานกล่าวว่า กรมการจัดหางานสนับสนุนให้นายจ้าง สถานประกอบการให้ความสําคัญกับการใช้แรงงานอย่างถูกต้อง เพราะทําให้ลูกจ้างในความดูแลได้รับการคุ้มครองตามสิทธิที่พึงมี หากเจ็บป่วยจะได้รับการรักษาพยาบาลตามสิทธิโดยไม่ต้องหลบซ่อน
“กรณีที่หนังสือเดินทางหรือเอกสารใช้แทนหนังสือเดินทางของแรงงานข้ามชาติสิ้นอายุ ให้แรงงานข้ามชาติดําเนินการเพื่อให้ได้มาซึ่งเอกสารดังกล่าวภายในวันที่ 1 ส.ค. 65 ในส่วนของการออกเอกสารรับรองบุคคล (Certificate of Identity : CI) ทางการเมียนมาจะออกเอกสารรับรองบุคคล (CI) ให้ ณ ศูนย์บริการ จํานวน 5 แห่ง ในพื้นที่จังหวัดสมุทรสาคร จังหวัดสมุทรปราการ จังหวัดระนอง จังหวัดชลบุรี และจังหวัดเชียงใหม่ สําหรับคนสัญชาติลาว และกัมพูชาสามารถขอเอกสารดังกล่าวได้ที่สถานเอกอัครราชทูตตามสัญชาติของตนที่ประจําอยู่ในประเทศไทย”อธิบดีกรมการจัดหางานกล่าว
สําหรับนายจ้าง/สถานประกอบการ และคนสัญชาติกัมพูชา ลาว และเมียนมา สามารถสอบถามรายละเอียดเพิ่มเติม ได้ที่สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1 – 10 หรือที่ไลน์ @Service_Workpermit และสายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร.1694 ซึ่งมีการจัดล่ามในภาษากัมพูชา เมียนมา และอังกฤษ ให้บริการข้อมูลข่าวสาร
รัฐบาลไทย-ข่าวทำเนียบรัฐบาล-รัฐมนตรีเกษตรฯ เตรียมแผนเพิ่มประสิทธิภาพในการกักเก็บน้ำ เพื่อเป็นแหล่งน้ำต้นทุนในการผลิตน้ำประปาในเขต อ.เมือง จ.ภูเก็ต
วันอาทิตย์ที่ 14 พฤศจิกายน 2564
รัฐมนตรีเกษตรฯ เตรียมแผนเพิ่มประสิทธิภาพในการกักเก็บน้ํา เพื่อเป็นแหล่งน้ําต้นทุนในการผลิตน้ําประปาในเขต อ.เมือง จ.ภูเก็ต
รัฐมนตรีเกษตรฯ เตรียมแผนเพิ่มประสิทธิภาพในการกักเก็บน้ํา เพื่อเป็นแหล่งน้ําต้นทุนในการผลิตน้ําประปาในเขต อ.เมือง จ.ภูเก็ต พร้อมพัฒนาภูมิทัศน์เพื่อให้ประชาชนสามารถใช้ประโยชน์ได้มากยิ่งขึ้น
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ติดตามสถานการณ์และการบริหารจัดการน้ํา และความคืบหน้าโครงการอ่างเก็บน้ําคลองกะทะ ณ ต.ฉลอง อ.เมือง จ.ภูเก็ต ซึ่งโครงการดังกล่าวเป็นแหล่งน้ําต้นทุนในการผลิตน้ําประปาในเขต อ.เมือง จ.ภูเก็ต และเป็นแหล่งน้ําสําหรับอุปโภคบริโภคของประชาชนที่อยู่ใกล้เคียงบริเวณอ่างเก็บน้ํา
อย่างไรก็ตาม จากปริมาณความต้องการน้ําอุปโภคบริโภคเพิ่มสูงขึ้น อีกทั้งแหล่งเก็บกักน้ําที่นํามาใช้ประโยชน์ได้ มีปริมาณไม่เพียงพอ อีกทั้งการนําน้ําท่ามาใช้ประโยชน์น้อยกว่าศักยภาพที่ควรจะเป็น กระทรวงเกษตรและสหกรณ์ โดยกรมชลประทาน จึงมีแนวทางในการเพิ่มประสิทธิภาพแหล่งเก็บกักน้ําและเพิ่มศักยภาพการจ่ายน้ําของแหล่งน้ําให้มากขึ้น เพิ่มปริมาณการสูบใช้น้ําจากน้ําท่าให้มากขึ้น และเพิ่มปริมาณการใช้น้ําจากแหล่งน้ําอื่น ๆ เช่น น้ําใต้ดิน น้ําบาดาล น้ําทะเล หรือน้ําจากนอกพื้นที่ ซึ่งมีเป้าหมายในการพัฒนาแหล่งน้ําดังกล่าว ให้มีปริมาณน้ําต้นทุนสําหรับการอุปโภคบริโภค
ทั้งนี้ สถานการณ์น้ําในอ่างเก็บน้ําคลองกระทะ (ข้อมูล ณ วันที่ 2 พ.ย. 64) มีปริมาณน้ํา 4.13 ล้าน ลบ.ม. (99.7%) คาดว่าภายในสิ้นปี 2564 จะมีปริมาณน้ํา 3.20 ล้าน ลบ.ม. โดยมีแผนจ่ายน้ําช่วงฤดูแล้ง 2565 ได้แก่ แผนจ่ายน้ําให้การประปาส่วนภูมิภาค เฉลี่ย 12,000 ลบ.ม./วัน ทุกวันตลอดปี เนื่องจากยังไม่มีแหล่งน้ําดิบอื่น และแผนจ่ายน้ําให้เทศบาลตําบลฉลอง เฉลี่ย 3,000 ลบ.ม./วัน ซึ่งคาดว่าจะเพียงต่อการอุปโภคบริโภคของประชาชนในพื้นที่
จากนั้นรัฐมนตรีว่าการกระทรวงเกษตรและสหกรณ์ได้เดินทางไปพบปะและรับฟังปัญหาจากประชาชนและเกษตรกรในพื้นที่ ณ ขุมน้ําวัดฉลอง หมู่ที่ 6 ต.ฉลอง อ.เมือง จ.ภูเก็ต โดยกล่าวว่า จากการประเมินการเจริญเติบโตของจังหวัดภูเก็ตจากการเปิดเมืองและการต้อนรับนักท่องเที่ยวที่มีมากยิ่งขึ้น จะต้องมีปริมาณน้ําต้นทุนที่จะใช้ประมาณ 80 ล้าน ลบ.ม. ซึ่งขณะนี้แหล่งน้ําทั้งหมดในจังหวัดภูเก็ต ยังมีไม่ครบ มีประมาณ 76 ล้าน ลบ.ม. แต่ขณะนี้ได้ดําเนินการพัฒนาแหล่งน้ําที่มีอยู่ อย่างอ่างเก็บน้ําคลองกะทะแห่งนี้จะมีการเสริมสันโดยใช้ฝายพับได้ ซึ่งจะได้น้ําอีกประมาณ 4 แสน ลบ.ม. มีการขยายเหมืองต่าง ๆ ที่มีอยู่ประมาณ 100 กว่าแห่ง มีการทําแก้มลิง มีการทําระบบส่งน้ําโดยใช้ระบบท่อไปให้กับพี่น้องประชาชน อีกทั้งยังมีการประสานงานกับทางจังหวัด การประปาส่วนภูมิภาค ในการบริหารจัดการน้ําในช่วงหน้าฝนให้ใช้น้ําจากฝนธรรมชาติ ส่วนในหน้าแล้งให้ใช้น้ําจากอ่างเก็บน้ําที่กรมชลประทานดําเนินการ จึงขอให้ความมั่นใจได้ว่ากรมชลประทานจะดําเนินการให้น้ําเพียงพอกับคนภูเก็ตทั้งหมด พร้อมกับนักท่องเที่ยวที่กําลังจะเข้ามา และนอกจากการพัฒนาในเรื่องแหล่งน้ําแล้ว ควรจะมีประโยชน์ในด้านอื่น ๆ แก่พี่น้องประชาชนด้วย ทั้งในเรื่องการออกกําลังกาย สันทนาการ รองรับนักท่องเที่ยวที่มาดูความสวยงามและความสะดวกสบายจากการมาใช้ประโยชน์ในพื้นที่ ซึ่งจะประสานกับการปกครองส่วนท้องถิ่น และเทศบาล ในการพัฒนาปรับปรุงภูมิทัศน์ ทั้งในเรื่องของเส้นทาง และห้องน้ํา เป็นต้น เพื่อให้นักท่องเที่ยวสบายใจว่าคนที่มาท่องเที่ยวจะมีสาธารณูปโภครองรับ ซึ่งคาดว่าจะดําเนินการแล้วเสร็จภายใน 1 ปี" ดร.เฉลิมชัย กล่าว
รัฐบาลไทย-ข่าวทำเนียบรัฐบาล-การรถไฟแห่งประเทศไทย งดเดินรถในเส้นทางสายเหนือ 4 ขบวน และปรับเปลี่ยนสถานีต้นทาง - ปลายทาง 8 ขบวน เป็นการชั่วคราว เนื่องจากสถานการณ์น้ำท่วม
วันเสาร์ที่ 2 ตุลาคม 2564
การรถไฟแห่งประเทศไทย งดเดินรถในเส้นทางสายเหนือ 4 ขบวน และปรับเปลี่ยนสถานีต้นทาง - ปลายทาง 8 ขบวน เป็นการชั่วคราว เนื่องจากสถานการณ์น้ําท่วม
การรถไฟแห่งประเทศไทย ประกาศงดเดินขบวนรถสายเหนือ จํานวน 4 ขบวน และปรับเปลี่ยนสถานีต้นทาง - ปลายทาง จํานวน 8 ขบวน เพื่อให้เหมาะสมกับสถานการณ์และความปลอดภัยของผู้โดยสาร ตั้งแต่วันที่ 2 ตุลาคม 2564 เป็นต้นไปจนกว่าจะมีคําสั่งเปลี่ยนแปลง
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า จากสถานการณ์ฝนตกหนักในหลายจังหวัดจนทําให้เกิดน้ําท่วม ส่งผลให้มีมวลน้ําไหลเข้าท่วมทางรถไฟ และพัดหินบนทางรถไฟไปกับกระแสน้ํา ช่วงระหว่างสถานีบ้านหมอ - หนองโดน จังหวัดสระบุรี ทําให้ไม่สามารถเดินรถในเส้นทางสายเหนือผ่านบริเวณดังกล่าวได้ การรถไฟฯ จึงจําเป็นต้องประกาศงดเดินขบวนรถสายเหนือ จํานวน 4 ขบวน และปรับเปลี่ยนสถานีต้นทาง - ปลายทาง จํานวน 8 ขบวน เพื่อให้เหมาะสมกับสถานการณ์และความปลอดภัยของผู้โดยสาร ตั้งแต่วันที่ 2 ตุลาคม 2564 เป็นต้นไปจนกว่าจะมีคําสั่งเปลี่ยนแปลง ดังนี้
1. งดเดินขบวนรถ จํานวน 4 ขบวน
- ขบวนรถด่วนพิเศษที่ 9/10 กรุงเทพ - เชียงใหม่ - กรุงเทพ
- ขบวนรถด่วนพิเศษที่ 7/8 กรุงเทพ - เชียงใหม่ - กรุงเทพ
2. ปรับเปลี่ยนสถานีต้นทาง – ปลายทางขบวนรถ จํานวน 8 ขบวน
- ขบวนรถชานเมืองที่ 301/302 กรุงเทพ - ลพบุรี – กรุงเทพ ปรับเปลี่ยนเป็น กรุงเทพ - บ้านหมอ - กรุงเทพ
- ขบวนรถเร็วที่ 109 กรุงเทพ - เชียงใหม่ ปรับเปลี่ยนเป็น ลพบุรี - เชียงใหม่
- ขบวนรถเร็วที่ 102 เชียงใหม่ - ชุมทางบางซื่อ ปรับเปลี่ยนเป็น เชียงใหม่ - ลพบุรี
- ขบวนรถธรรมดาที่ 201/202 กรุงเทพ - พิษณุโลก - กรุงเทพ ปรับเปลี่ยนเป็น ลพบุรี - พิษณุโลก - ลพบุรี
- ขบวนรถธรรมดาที่ 211/212 กรุงเทพ - ตะพานหิน - กรุงเทพ ปรับเปลี่ยนเป็น ลพบุรี - ตะพานหิน - ลพบุรี
​ ในส่วนความคืบหน้าขณะนี้ เจ้าหน้าที่การรถไฟฯ ได้ลงพื้นที่ตรวจสอบความเสียหายในเบื้องต้น พบว่า เส้นทางรถไฟช่วงบริเวณหลักกิโลเมตรที่ 113/5-116/1 ระดับน้ําท่วมสูงเหนือสันราง 25 เซนติเมตร พบความเสียหายมาก เนื่องจากหินบนทางรถไฟถูกพัดไปกับกระแสน้ํา ระบบอาณัติสัญญาณได้รับความเสียหาย อีกทั้งระดับน้ํายังคงเพิ่มสูงขึ้นอย่างต่อเนื่อง
สําหรับ ประชาชนที่ซื้อตั๋วโดยสารไว้ล่วงหน้า สามารถติดต่อขอคืนเงินค่าตั๋วโดยสารได้ที่สถานีรถไฟทุกแห่งทั่วประเทศ หรือสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-รมว. แรงงาน ย้ำ นายจ้างลดค่าจ้าง ลดสวัสดิการ เพราะเหตุวิกฤติโควิด โดยไม่ได้รับความยินยอมจากลูกจ้าง อาจมีโทษ
วันจันทร์ที่ 6 กันยายน 2564
รมว. แรงงาน ย้ํา นายจ้างลดค่าจ้าง ลดสวัสดิการ เพราะเหตุวิกฤติโควิด โดยไม่ได้รับความยินยอมจากลูกจ้าง อาจมีโทษ
รมว.แรงงาน สั่งการกสร. ทําความเข้าใจกับนายจ้าง กรณีนายจ้างลงโทษลูกจ้างที่ติดเชื้อไวรัสโควิด-19 ด้วยการหักหรือลดค่าจ้าง โดยไม่ได้รับความยินยอมจากลูกจ้าง ถือเป็นการปฏิบัติที่ไม่ถูกต้องตามกฎหมายคุ้มครองแรงงาน
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 (COVID – 19) พบว่ามีนายจ้างหลายรายที่ออกข้อกําหนดลงโทษลูกจ้างที่ติดเชื้อไวรัสโควิด – 19 โดยการหักค่าจ้าง ลดค่าจ้าง หรือลดสวัสดิการต่าง ๆ เช่น ไม่จ่ายโบนัสหรือเงินอื่น ๆ จากกรณีดังกล่าวนี้ รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ได้มีความห่วงใยและกําชับให้มีการคุ้มครองดูแลเพื่อให้เกิดความเป็นธรรมแก่ลูกจ้าง โดยกระทรวงแรงงานได้สั่งการให้กรมสวัสดิการและคุ้มครองแรงงานทําความเข้าใจกับนายจ้าง เจ้าของสถานประกอบกิจการ ให้ทราบว่า แม้นายจ้างจะมีอํานาจออกประกาศ ระเบียบ หรือคําสั่งเกี่ยวกับมาตรการในการป้องกันการแพร่ระบาดของโรคติดเชื้อไวรัสโคโรนา 2019 ให้ลูกจ้างปฏิบัติตามทั้งในเวลาทํางานและนอกเวลาทํางานก็ตาม แต่นายจ้างไม่สามารถลงโทษลูกจ้างที่ติดเชื้อไวรัสโควิด-19 ด้วยวิธีการหักหรือลดค่าจ้าง ลดสวัสดิการต่าง ๆ ของลูกจ้างได้ เนื่องจากเป็นการเปลี่ยนแปลงสภาพการจ้างที่ไม่เป็นคุณแก่ลูกจ้าง และการหักค่าจ้างดังกล่าวไม่เข้าข้อยกเว้นตามมาตรา 76 แห่งพระราชบัญญัติคุ้มครองแรงงาน พ.ศ. 2541 หากนายจ้างหักค่าจ้างหรือลดค่าจ้างโดยลูกจ้างไม่ยินยอม จึงเป็นกรณีที่นายจ้างจ่ายค่าจ้างให้แก่ลูกจ้างไม่ถูกต้องตามระยะเวลาที่กําหนด อันเป็นการฝ่าฝืนหรือไม่ปฏิบัติตามมาตรา 70 ซึ่งมีโทษตามมาตรา 144 วรรคหนึ่ง คือจําคุกไม่เกิน 6 เดือน หรือปรับไม่เกิน 100,000 บาท หรือทั้งจําทั้งปรับ โดยลูกจ้างมีสิทธิยื่นคําร้องต่อพนักงานตรวจแรงงานเพื่อให้สอบสวนและมีคําสั่งให้นายจ้างปฏิบัติให้ถูกต้องได้
นางโสภา เกียรตินิรชา รองอธิบดีและโฆษกกรมสวัสดิการและคุ้มครองแรงงาน (กสร.)กล่าวเพิ่มเติมว่า กรณีนายจ้างหรือเจ้าของสถานประกอบกิจการ ได้จัดสวัสดิการนอกเหนือจากที่พระราชบัญญัติคุ้มครองแรงงาน พ.ศ. 2541 กําหนด เช่น โบนัส ฯลฯ ซึ่งการได้รับสวัสดิการต่าง ๆ ย่อมต้องเป็นไปตามเงื่อนไขที่นายจ้างกําหนด หรือนายจ้างและลูกจ้างตกลงกันแล้วแต่กรณี หากนายจ้างไม่ให้ลูกจ้างมีสิทธิได้รับสวัสดิการดังกล่าว โดยอ้างเหตุที่ลูกจ้างป่วยเพราะติดเชื้อไวรัสโคโรนา 2019 เพิ่มเติมในภายหลังย่อมไม่เป็นไปตามเงื่อนไขที่กําหนด ถือเป็นการเปลี่ยนแปลงสภาพการจ้างที่ไม่เป็นคุณแก่ลูกจ้างเช่นเดียวกัน หากนายจ้างปรับหรือลดสวัสดิการ โดยไม่ชอบหรือนอกเหนือจากข้อตกลงเกี่ยวกับสภาพการจ้างในลักษณะที่ไม่เป็นธรรมและเป็นการกระทบต่อสิทธิของลูกจ้าง ลูกจ้างสามารถใช้สิทธิฟ้องร้องต่อศาลแรงงานได้ตามพระราชบัญญัติจัดตั้งศาลแรงงานและวิธีพิจารณาคดีแรงงาน พ.ศ. 2522
รัฐบาลไทย-ข่าวทำเนียบรัฐบาล-ความคืบหน้าการลงทะเบียนโครงการคนละครึ่ง ระยะที่ 3
วันอังคารที่ 29 มิถุนายน 2564
ความคืบหน้าการลงทะเบียนโครงการคนละครึ่ง ระยะที่ 3
โครงการคนละครึ่ง ระยะที่ 3 ที่เปิดให้ลงทะเบียนตั้งแต่วันที่ 14 มิ.ย.2564 ลงทะเบียนเพื่อรับสิทธิร่วมโครงการ 28.56 ล้านสิทธิ เมื่อตรวจสอบผู้ลงทะเบียนซ้ําและผู้ลงทะเบียนข้อมูลไม่ถูกต้อง พบว่าได้รับสิทธิ 25.42 ล้านคน
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า โครงการคนละครึ่ง ระยะที่ 3 ที่เปิดให้ลงทะเบียนตั้งแต่วันที่ 14 มิถุนายน 2564 มีประชาชนลงทะเบียนเพื่อรับสิทธิเข้าร่วมโครงการจํานวน 28.56 ล้านสิทธิ ซึ่งเมื่อตรวจสอบผู้ลงทะเบียนซ้ําและผู้ลงทะเบียนไม่สําเร็จเนื่องจากข้อมูลไม่ถูกต้อง พบว่ามีประชาชนได้รับสิทธิโครงการคนละครึ่ง ระยะที่ 3 จํานวน 25.42 ล้านคน ซึ่งรวมถึงผู้ที่เปลี่ยนมาจากโครงการยิ่งใช้ยิ่งได้ภายในระยะเวลาที่กําหนดเมื่อวันที่ 28 มิถุนายน 2564 จํานวน 16,427 คนด้วยแล้ว
ทั้งนี้ ประชาชนที่สนใจยังสามารถลงทะเบียนเข้าร่วมโครงการคนละครึ่ง ระยะที่ 3 ผ่านเว็บไซต์ www.คนละครึ่ง.com ได้อย่างต่อเนื่องตั้งแต่เวลา 06.00 น. – 22.00 น. ของทุกวัน จนกว่าจะครบ 31 ล้านคน สําหรับผู้ที่เคยเข้าร่วมโครงการของรัฐแล้วสามารถลงทะเบียนผ่านแอปพลิเคชัน “เป๋าตัง” ได้อีกทางหนึ่ง โดยผู้ลงทะเบียนจะต้องไม่เป็นผู้มีบัตรสวัสดิการแห่งรัฐ หรือได้รับสิทธิโครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ หรือโครงการยิ่งใช้ยิ่งได้
โฆษกกระทรวงการคลังได้ย้ําว่า การใช้จ่ายของโครงการคนละครึ่ง ระยะที่ 3 จะเริ่มตั้งแต่วันที่ 1 กรกฎาคม 2564 อย่างไรก็ดี ท่านที่ยังไม่เคยยืนยันตัวตนด้วยบัตรประจําตัวประชาชนกับธนาคารกรุงไทย จํากัด (มหาชน) จะเริ่มใช้จ่ายได้เมื่อยืนยันตัวตนเรียบร้อยแล้ว ซึ่งสามารถยืนยันตัวตนเมื่อใดก็ได้ก่อนการใช้จ่ายโดยไม่ถูกตัดสิทธิโครงการ
สํานักงานเศรษฐกิจการคลัง โทร. 02 273 9020 ต่อ 3503 3516 3506 3502 3536 3515
ธนาคารกรุงไทย จํากัด (มหาชน) โทร. 02-111-1122
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ”ลงพื้นที่ติดตามสถานการณ์น้ำท่วมชัยภูมิ วันนี้ สั่งปรับแผนจัดการน้ำให้เหมาะกับสถานการณ์
วันพุธที่ 29 กันยายน 2564
โฆษกรัฐบาลเผย “นายกฯ”ลงพื้นที่ติดตามสถานการณ์น้ําท่วมชัยภูมิ วันนี้ สั่งปรับแผนจัดการน้ําให้เหมาะกับสถานการณ์
โฆษกรัฐบาลเผย “นายกฯ”ลงพื้นที่ติดตามสถานการณ์น้ําท่วมชัยภูมิ วันนี้ สั่งปรับแผนจัดการน้ําให้เหมาะกับสถานการณ์    ขณะที่ สทนช. ยืนยันสถานการณ์น้ําต่างจากปี 2554 ระดับน้ําตอนบนของประเทศต่ํากว่าร้อยละ 50 ขณะที่กรมชลประทานปรับแผนเร่งระบายน้ําในแม่น้ําเจ้าพระยา
วันนี้ (29 ก.ย.64) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ช่วงสายวันนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะเดินทางไปจังหวัดชัยภูมิ เพื่อติดตามสถานการณ์อุทกภัยเนื่องจากอิทธิพลพายุเตี้ยนหมู่ ทําให้เกิดน้ําท่วมเฉียบพลัน เนื่องจากมวลน้ําป่าไหลหลากมาจากเทือกเขาภูแลนคา และน้ําล้นตลิ่งจากมวลน้ําจากลําแม่น้ําชี ส่งผลให้น้ําหนุนเข้าในพื้นที่ 16 อําเภอ และได้ประกาศเป็นพื้นที่ประสบภัยพิบัติน้ําท่วมแล้ว ทั้งนี้นายกรัฐมนตรีและคณะรับฟังรายงานสรุปจากผู้ว่าราชการจังหวัดชัยภูมิ พร้อมตรวจเยี่ยมให้กําลังใจและมอบถุงยังชีพให้แก่ประชาชนผู้ประสบอุทกภัย อ.เมืองชัยภูมิ ณ ตลาดสดเทศบาลเมือง และจะเดินทางต่อ เพื่อไปให้กําลังใจบุคลากรโรงพยาบาลและมอบสิ่งของที่จําเป็นให้แก่โรงพยาบาลชัยภูมิ จากนั้น จะรับฟังรายงานจากนายอําเภอจตุรัสและผู้อํานวยการโครงการชลประทานจังหวัดชัยภูมิ เพื่อเร่งการระบายน้ํา และเตรียมแผนป้องกันหากยังมีฝนตกต่อเนื่อง พร้อมมอบถุงยังชีพให้ประชาชนผู้ประสบอุทกภัยอําเภอจตุรัส ขณะนี้มีน้ําท่วมขังและระดับน้ําสูงกว่า 1 เมตร และไหลท่วมเข้ามายังพื้นที่เศรษฐกิจบางส่วนแล้ว
โฆษกประจําสํานักนายกรัฐมนตรี กล่าวว่า รัฐบาลได้บูรณาการแผนบริหารจัดการน้ําวโดยการทํางานอย่างต่อเนื่องซึ่งได้มีมติครม. เมื่อวันที่ 18 พฤษภาคม 2564 กําหนด 10 มาตรการรับมือฤดูฝน ปี 2564 เพื่อทุกส่วนราชการทุกระดับได้เตรียมความพร้อมในการรับมือและป้องกัน เพื่อลดความเสียหายจากการเกิดภัยพิบัติในฤดูฝนนี้ สถานการณ์น้ําขณะนี้ยังแตกต่างจากอดีต โดยเลขาธิการสํานักงานทรัพยากรน้ําแห่งชาติ (สทนช.) ยืนยันว่าขณะนี้ น้ําบริเวณตอนบนของประเทศอยู่ในระดับต่ําน้อยกว่าร้อยละ 50 ประกอบกับสถานการณ์อุทกภัยขณะนี้เกิดจากปริมาณน้ําฝนที่ตกเกิน 90 มิลลิเมตร/วัน พ้องกับระดับน้ําทะเลหนุนสูงในช่วงสิ้นเดือนกันยายนเท่านั้น ซึ่งในช่วง 5 – 10 วันข้างหน้ายังไม่ปรากฎสัญญาณการเกิดพายุ ดังนั้น จะทําให้ฝนจะตกห่างออกไป น้ําที่ยังท่วมขังจะสามารถระบายออกไปได้ นอกจากนี้ กรมชลประทานได้ปรับแผนการบริหารจัดการน้ํา พร่องน้ําและบริหารพื้นที่ลุ่มต่ําให้เป็นแก้มลิงหน่วงน้ํา เร่งระบายน้ําในแม่น้ําเจ้าพระยา เพื่อรองรับน้ําจากพื้นที่ตอนบนที่กําลังจะมาถึง อย่างไรก็ตาม นายกรัฐมนตรีสั่งการให้ทั้งส่วนกลางและระดับพื้นที่ปรับแผนการบริหารจัดการน้ําให้เหมาะสม สื่อสารกับประชาชนให้ทราบถึงสถานการณ์น้ําปัจจุบัน รวมทั้งเร่งระบายน้ําโดยเร็วเพื่อไม่ให้เกิดผลกระทบกับประชาชนนานกว่านี้
------------------
รัฐบาลไทย-ข่าวทำเนียบรัฐบาล-บขส. เปิดเผยตัวเลขผู้โดยสารเดินทางออกจากกรุงเทพฯ เมื่อวันที่ 12 เม.ย. 2565 กว่า 4 หมื่นคน เป็นไปตามที่คาดการณ์ไว้
วันพุธที่ 13 เมษายน 2565
บขส. เปิดเผยตัวเลขผู้โดยสารเดินทางออกจากกรุงเทพฯ เมื่อวันที่ 12 เม.ย. 2565 กว่า 4 หมื่นคน เป็นไปตามที่คาดการณ์ไว้
แนะนําประชาชนเที่ยวกลับ จองตั๋วล่วงหน้าผ่านระบบออนไลน์สะดวก ลดสัมผัส สมาชิก บขส. Card รับส่วนลด 5% และสะสมคะแนนคูณสอง
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม เปิดเผยว่า เมื่อวันที่ 12 เมษายน 2565 มีผู้โดยสารใช้บริการรถโดยสารเดินทางเข้า-ออก กรุงเทพฯ จํานวน 70,327 คน ใช้รถโดยสาร (รถ บขส., รถร่วม, รถตู้) จํานวน 5,919 เที่ยว โดยเป็นการเดินทางขาออก จํานวน 3,031 เที่ยว มีผู้โดยสารเดินทาง 42,769 คน ส่วนการเดินทางขาเข้ากรุงเทพฯ จํานวน 2,888 เที่ยว มีผู้โดยสารเดินทาง 27,558 คน สําหรับการเดินทางวันนี้ (13 เม.ย. 2565) บริษัท ขนส่ง จํากัด (บขส.) คาดการณ์ว่า จะยังมีประชาชนบางส่วน โดยเฉพาะคนบ้านใกล้ อาทิ จังหวัดนครราชสีมา กาญจนบุรี สระบุรี และชลบุรี เดินทางในระยะสั้นอยู่ ซึ่ง บขส. ได้เตรียมจัดรถโดยสารไว้รองรับแล้ว
กรรมการผู้จัดการใหญ่ บขส. กล่าวด้วยว่า ในการเดินทางเที่ยวกลับ 16 - 18 เมษายน 2565 คาดการณ์ว่า จะมีผู้โดยสารใช้บริการเฉลี่ยวันละ 38,000 คน และใช้รถโดยสารประมาณ 3,700 เที่ยว จึงได้มีการสั่งการไปยังนายสถานีเดินรถให้เตรียมความพร้อม และจัดหารถโดยสารไว้ให้บริการอย่างเพียงพอ
รวมทั้งได้ขอความร่วมมือไปยังหน่วยงานที่เกี่ยวข้อง ร่วมกันอํานวยความสะดวก และให้บริการประชาชนตลอดเทศกาลสงกรานต์นี้ด้วย ทั้งนี้ผู้โดยสารสามารถซื้อตั๋วล่วงหน้า เพื่อเตรียมเดินทางกลับเข้ากรุงเทพฯ ผ่านระบบจองตั๋วออนไลน์ Application: E-Ticket หรือ Website: บขส. ได้ง่าย ลดการสัมผัส และพิเศษกว่าใคร สมาชิก บขส.Card เมื่อซื้อตั๋วจะได้รับส่วนลดค่าโดยสาร 5% (ตลอดอายุสมาชิก) และหากซื้อตั๋วผ่านช่องทางออนไลน์ Application: E-Ticket และ Website: บขส. จะได้รับคะแนนคูณสองตลอดเดือนเมษายนนี้ สอบถามข้อมูลการเดินทางเพิ่มเติม โทร Call Center 1490 เรียก บขส. ตลอด 24 ชั่วโมง
สําหรับมาตรการด้านความปลอดภัย บขส. ได้ดําเนินการตามข้อสั่งการของ นายศักดิ์สยาม ชิดชอบ รัฐมนตรีว่าการกระทรวงคมนาคม ทั้งในส่วนของรถโดยสาร และพนักงาน โดยพนักงานขับรถทุกคน ต้องมีผลตรวจหาสารเสพติดและแอลกอฮอล์เป็นศูนย์ เพื่อสร้างความปลอดภัยและป้องกันอุบัติเหตุ รวมทั้งขอให้ปฏิบัติตามมาตรการสาธารณสุข อาทิ พนักงานประจํารถต้องตรวจหาเชื้อไวรัส COVID-19 แบบ Antigen Test Kit หรือ ATK ทุก 3 วัน สวมหน้ากากอนามัยตลอดเวลา เช็ดทําความสะอาดรถโดยสารด้วยน้ํายาฆ่าเชื้อโรคก่อนนํารถมาให้บริการ และมีการระบายอากาศอย่างเพียงพอ
นอกจากนี้ ในส่วนมาตรการป้องกันและควบคุมการแพร่ระบาดของโรคติดเชื้อไวรัส COVID-19 ภายในสถานี มีการดําเนินการตามมาตรการ COVID Free Setting สําหรับบริการขนส่งสาธารณะ อาทิ มีการตรวจวัดอุณหภูมิ มีการเช็ดทําความสะอาดในจุดที่สัมผัสบ่อย (เคาน์เตอร์จําหน่ายตั๋ว และห้องน้ํา) มีการเว้นระยะห่างในสถานีขนส่ง และจัดให้มีการระบายอากาศที่ดีและเพียงพอ
รัฐบาลไทย-ข่าวทำเนียบรัฐบาล-สธ.จับมือ ธกส.และฟอร์ท สมาร์ทฯ พัฒนาระบบสะสมผลงาน อสม.แลกรับสิทธิประโยชน์ผ่านแอปฯ “สมาร์ท อสม.”
วันพุธที่ 11 พฤษภาคม 2565
สธ.จับมือ ธกส.และฟอร์ท สมาร์ทฯ พัฒนาระบบสะสมผลงาน อสม.แลกรับสิทธิประโยชน์ผ่านแอปฯ “สมาร์ท อสม.”
กระทรวงสาธารณสุข ร่วมกับธนาคารเพื่อการเกษตรและสหกรณ์การเกษตร และบริษัท ฟอร์ท สมาร์ทฯ พัฒนาฟังก์ชันบริหารจัดการสิทธิประโยชน์ บนแอปพลิเคชัน “สมาร์ท อสม.” มุ่งสู่การรายงานผลงานของ อสม. ดิจิทัลเต็มรูปแบบ ลดการใช้กระดาษ
กระทรวงสาธารณสุข ร่วมกับธนาคารเพื่อการเกษตรและสหกรณ์การเกษตร และบริษัท ฟอร์ท สมาร์ทฯ พัฒนาฟังก์ชันบริหารจัดการสิทธิประโยชน์ บนแอปพลิเคชัน “สมาร์ท อสม.” มุ่งสู่การรายงานผลงานของ อสม. ดิจิทัลเต็มรูปแบบ ลดการใช้กระดาษ พร้อมสะสมแต้มแลกรับสิทธิประโยชน์จากเครือข่าย “บุญเติม” ในการซื้อสินค้าและบริการ
วันนี้ (11 พฤษภาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธกส.) นายพงษ์ชัย อมตานนท์ ประธานกรรมการบริหาร บริษัท ฟอร์ท สมาร์ท เซอร์วิส จํากัด (มหาชน) และนายณรงค์ศักดิ์ เลิศทรัพย์ทวี กรรมการผู้จัดการ บริษัท ฟอร์ท สมาร์ทฯ ร่วมแถลงข่าว “การบริหารจัดการสิทธิประโยชน์สําหรับ อสม. บนแอปพลิเคชัน สมาร์ท อสม.”
นายอนุทิน กล่าวว่า กระทรวงสาธารณสุข มีนโยบายพัฒนาระบบสุขภาพปฐมภูมิด้วยโครงการ 3 หมอ ให้คนไทยทุกครอบครัวมีหมอประจําตัว 3 คน โดยอสม.ซึ่งเป็นหมอคนที่ 1 ที่มีความใกล้ชิดกับประชาชนและชุมชนมากที่สุด จะต้องมีความรอบรู้ด้านสุขภาพและรู้เท่าทันเทคโนโลยี ดังนั้น ในปี 2565 กระทรวงสาธารณสุขจึงตั้งเป้าพัฒนาศักยภาพและยกระดับอสม. สู่การเป็นสมาร์ท อสม. โดยพัฒนาแอปพลิเคชัน “สมาร์ท อสม.” ช่วยให้การทํางานของ อสม.มีความสะดวก เข้าถึงข้อมูลด้านสุขภาพได้อย่างรวดเร็วและเชื่อถือได้ นอกจากนี้ ยังสนับสนุนการพัฒนาสิทธิประโยชน์และการเสริมสร้างแรงจูงใจในการปฏิบัติงานให้แก่ อสม. โดยร่วมกับ ธ.ก.ส. และบริษัท ฟอร์ทฯ พัฒนาระบบการบริหารจัดการสิทธิประโยชน์จากเครือข่ายของ “บุญเติม” บนแอปพลิเคชัน “สมาร์ท อสม.”ในรูปแบบของการสะสมผลงาน ให้ อสม.รายงานผลการปฏิบัติงานผ่านแอปพลิเคชัน “สมาร์ท อสม.” เพื่อสะสมแต้ม นําไปใช้ในการแลกรับสิทธิประโยชน์ต่าง ๆ ทั้งสินค้าอุปโภค บริโภคที่จําเป็น และบริการอื่น ๆ เช่น ส่วนลดค่าน้ํามัน ค่าบริการโทรศัพท์ เป็นต้น ถือเป็นอีกหนึ่งสวัสดิการที่ตอบแทนพี่น้อง อสม.ในการมีส่วนร่วมขับเคลื่อนในทุก ๆ ภารกิจของการส่งเสริมสุขภาพและคุณภาพชีวิตที่ดีของประชาชนอย่างยั่งยืน
ด้าน นพ.ธเรศ กล่าวว่า แอปพลิเคชันสมาร์ท อสม. เกิดจากความร่วมมือระหว่างภาครัฐและเอกชนที่มุ่งหวังในการสนับสนุนให้ อสม.สามารถปฏิบัติงานในฐานะหมอประจําบ้านที่มีความทันสมัย สามารถใช้สมาร์ทโฟนประจําตัวเป็นเครื่องมือในการบันทึกและส่งต่อข้อมูลที่เป็นปัจจุบันไปยังหน่วยบริการสาธารณสุข เพื่อการเฝ้าระวัง ป้องกัน ควบคุมโรค และดูแลสุขภาพของประชาชนในชุมชน อีกทั้งเปลี่ยนการรายงานผลการปฏิบัติงานทางกระดาษ ให้เป็นการรายงานผลผ่านแอปพลิเคชัน ช่วยลดปัญหาโลกร้อน และลดปริมาณขยะ แสดงถึงความเป็นสมาร์ท อสม.อย่างเต็มรูปแบบ ซึ่งแพลตฟอร์มนี้จะเป็นเครื่องมือสําคัญในการปฏิบัติงานเพื่อมุ่งสู่การเป็นสมาร์ท อสม.อย่างเต็มรูปแบบ ปัจจุบันมี อสม.ลงทะเบียนเข้าใช้งานแล้วกว่า 490,815 คน คิดเป็นร้อยละ 47.21 จึงขอเชิญชวน อสม.ที่เหลือดาวน์โหลดและลงทะเบียนเข้าใช้งาน เพื่อจะได้เข้าถึงข่าวสาร ความรู้ และสิทธิประโยชน์ต่าง ๆ ได้อย่างรวดเร็ว และเพิ่มประสิทธิภาพการทํางานได้ดียิ่งขึ้น
********************************** 11 พฤษภาคม 2565
รัฐบาลไทย-ข่าวทำเนียบรัฐบาล-สธ.ปรับแจ้งเตือนภัย “โควิด” เป็นระดับ 2 ทั่วประเทศให้สอดคล้องสถานการณ์ที่ลดลง
วันศุกร์ที่ 17 มิถุนายน 2565
สธ.ปรับแจ้งเตือนภัย “โควิด” เป็นระดับ 2 ทั่วประเทศให้สอดคล้องสถานการณ์ที่ลดลง
ปลัดกระทรวงสาธารณสุข เผยปรับการแจ้งเตือนภัย “โควิด” จากระดับ 3 เป็นระดับ 2 ทั่วประเทศ ให้สอดคล้องกับสถานการณ์โควิดที่ลดลง ไม่พบการระบาดเป็นกลุ่มก้อนมากขึ้นหลังเปิดสถานบันเทิง ขณะที่ ศบค.เห็นชอบปรับเป็นพื้นที่สีเขียวทุกจังหวัด
ปลัดกระทรวงสาธารณสุข เผยปรับการแจ้งเตือนภัย “โควิด” จากระดับ 3 เป็นระดับ 2 ทั่วประเทศ ให้สอดคล้องกับสถานการณ์โควิดที่ลดลง ไม่พบการระบาดเป็นกลุ่มก้อนมากขึ้นหลังเปิดสถานบันเทิง ขณะที่ ศบค.เห็นชอบปรับเป็นพื้นที่สีเขียวทุกจังหวัด ยังแนะนํากลุ่มเสี่ยง 608 และคนรับวัคซีนไม่ครบ งดเข้าสถานบันเทิง เลี่ยงเข้าสถานที่แออัด กิจกรรมรวมกลุ่มคนจํานวนมาก
วันนี้ (17 มิถุนายน 2565) นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า สถานการณ์โรคโควิด 19 ของประเทศไทยมีแนวโน้มลดลงอย่างชัดเจน ทั้งผู้ป่วยรายใหม่ ผู้ป่วยอาการหนัก และผู้เสียชีวิต จังหวัดส่วนใหญ่เข้าสู่ระยะขาลง (Declining) แม้จะมีการผ่อนคลายมาตรการ ทั้งการเปิดสถานบันเทิง ผับบาร์ คาราโอเกะ ก็ยังไม่มีรายงานการระบาดเป็นกลุ่มก้อนในคลัสเตอร์นี้ ผู้ประกอบการส่วนใหญ่ปฏิบัติตามมาตรการ COVID Free Setting ได้ ขณะที่ระบบสาธารณสุขมีการเตรียมความพร้อมรองรับ ทั้งเตียง ยา เวชภัณฑ์ มีเพียงพอต่อการให้บริการ อัตราการครองเตียงระดับ 2 และ 3 หรือเตียงสีเหลืองสีแดงต่ํากว่า 10% ซึ่งในการประชุม ศบค.ชุดใหญ่วันนี้ จึงได้รายงานสถานการณ์ให้ทราบว่าแนวโน้มดีขึ้น และเสนอให้ปรับระดับพื้นที่สถานการณ์หรือพื้นที่สีทั่วราชอาณาจักร เป็นพื้นที่เฝ้าระวัง (สีเขียว) ทั้งประเทศ รวมถึงกระทรวงสาธารณสุขมีการปรับคําแนะนําการเตือนภัยโควิดจากระดับ 3 เป็นระดับ 2 ทั่วประเทศ
ทั้งนี้ การแจ้งเตือนภัยโควิดระดับ 2 มีคําแนะนําการปฏิบัติตัว โดยเน้นในกลุ่มเสี่ยง 608 ได้แก่ ผู้สูงอายุ 60 ปีขึ้นไป ผู้ป่วยโรคเรื้อรัง และหญิงตั้งครรภ์ รวมถึงผู้ที่ได้รับวัคซีนไม่ครบตามเกณฑ์ คือ เข็มกระตุ้น ดังนี้ ให้งดเข้าสถานบันเทิง หลีกเลี่ยงการเข้าสถานที่ระบบปิดหรือแออัด หลีกเลี่ยงการร่วมกิจกรรมที่มีคนรวมกลุ่มจํานวนมาก หลีกเลี่ยงโดยสารขนส่งสาธารณะทุกประเภท และเลี่ยงการเดินทางไปต่างประเทศ ส่วนประชาชนทั่วไปสามารถปฏิบัติตัวใช้ชีวิตได้ตามปกติ แต่แนะนําว่ายังต้องคงมาตรการป้องกันควบคุมโรค 2U คือ Universal Prevention ป้องกันการติดเชื้อด้วยการเว้นระยะห่าง ล้างมือบ่อยๆ สวมหน้ากากอนามัย และ Universal Vaccination โดยขอให้ทุกคนมารับวัคซีนโควิด 19 เข็มกระตุ้น เป็นพื้นฐาน โดยเฉพาะกลุ่มเสี่ยง 608 ให้ได้รับวัคซีนเข็มกระตุ้นมากกว่า 60% ส่วนสถานประกอบการต่างๆ ยังขอให้ปฏิบัติตามมาตรการ COVID Free Setting
“การแจ้งเตือนภัยระดับ 3 มีเรื่องของคําแนะนําให้ทุกคนงดเข้าสถานบันเทิงและเลี่ยงเข้าสถานที่ระบบปิดหรือแออัด แต่ขณะนี้มีการผ่อนคลายมาตรการเปิดสถานบันเทิง และไม่พบการติดเชื้อเป็นกลุ่มก้อนเพิ่มมากขึ้น จึงปรับระดับการแจ้งเตือนและคําแนะนําการปฏิบัติตัวให้สอดคล้องกับสถานการณ์ เพื่อให้ประชาชนสามารถใช้ชีวิตใกล้เคียงปกติที่สุด โดยเน้นในกลุ่มเสี่ยง 608 และผู้ที่รับวัคซีนไม่ครบ เนื่องจากผู้เสียชีวิตจากโควิด 19 เกือบทั้งหมดเป็นกลุ่มนี้ จึงแนะนําให้งดและหลีกเลี่ยงปัจจัยเสี่ยง และป้องกันตนเองด้วยการมารับวัคซีนเพื่อเพิ่มภูมิคุ้มกัน” นพ.เกียรติภูมิกล่าว
******************************************** 17 มิถุนายน 2565
รัฐบาลไทย-ข่าวทำเนียบรัฐบาล-เดินหน้าขับเคลื่อนเศรษฐกิจหลังยุคโควิด-19
วันอังคารที่ 24 พฤษภาคม 2565
เดินหน้าขับเคลื่อนเศรษฐกิจหลังยุคโควิด-19
วันอาทิตย์ที่ 22 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี เผยรัฐบาลเดินหน้าขับเคลื่อนเศรษฐกิจภายหลังสถานการณ์โควิด-19 ด้วย 4 เรื่อง ได้แก่ 1.เทคโนโลยีดิจิทัล ที่เติบโตอย่างรวดเร็วก้าวกระโดด เช่น การค้าในระบบ e-commerce และการจ่ายเงินด้วย Digital Banking รองรับการพัฒนาต่อยอดได้อีกมากมาย 2.อุตสาหกรรมการค้าการลงทุนที่เกี่ยวเนื่องกับการลดปริมาณคาร์บอนซึ่งถูกใช้เป็นเงื่อนไขการค้าระหว่างประเทศเพื่อเพิ่มโอกาสในการเข้าร่วมเวทีการค้าระดับนานาชาติได้มากขึ้น 3.นโยบาย BCG เน้นการใช้ความหลากหลายทางทรัพยากร อัตลักษณ์ และมรดกทางวัฒนธรรม สร้างมูลค่าเพิ่ม และ 4. ดึงดูดชาวต่างชาติศักยภาพสูงให้มาพํานัก ร่วมพัฒนาอุตสาหกรรมเป้าหมาย และเพิ่มกําลังซื้อในประเทศไทยให้สูงขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดกระทรวงเกษตรฯ รับข้อเรียกร้องสมาคมสมาพันธ์ชาวประมงพื้นบ้านแห่งประเทศไทย
วันจันทร์ที่ 13 ธันวาคม 2564
ปลัดกระทรวงเกษตรฯ รับข้อเรียกร้องสมาคมสมาพันธ์ชาวประมงพื้นบ้านแห่งประเทศไทย
ปลัดกระทรวงเกษตรฯ รับข้อเรียกร้องสมาคมสมาพันธ์ชาวประมงพื้นบ้านแห่งประเทศไทย เตรียมหาแนวทางแก้ไขปัญหาประมงไทยอย่างยั่งยืน
(13 ธ.ค.) ดร.ทองเปลว กองจันทร์ ปลัดกระทรวงเกษตรและสหกรณ์ ได้รับมอบหมายจาก ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นตัวแทนรับหนังสือ “ขอให้แก้ไขปัญหาชาวประมงพื้นบ้านและฐานทรัพยากรประมงและทะเลชายฝั่ง” จากตัวแทนสมาคมสมาพันธ์ชาวประมงพื้นบ้านแห่งประเทศไทย ซึ่งนําโดยนายปิยะ เทศแย้ม พร้อมเกษตรกรชาวประมงกว่า 100 คน ณ ที่ทําการกระทรวงเกษตรและสหกรณ์
โดย ตัวแทนสมาคมฯ ได้กล่าวขอบคุณรัฐบาลและกระทรวงเกษตรและสหกรณ์ ที่มีนโยบายการประมงอย่างยั่งยืน และสนับสนุนการจดทะเบียนเรือประมงพื้นที่บ้านอย่างเป็นระบบ สําหรับการเดินทางมายื่นหนังสือในครั้งนี้ เนื่องจากได้มีการจัดประชุมสมัชชาชาวประมงพื้นบ้านประเทศไทยประจําปี ครั้งที่ 7 ซึ่งที่ประชุมฯ ได้มีข้อเสนอเพื่อขอให้รัฐบาลและกระทรวงเกษตรและสหกรณ์เร่งหาแนวทางแก้ไขปัญหา และสนับสนุนการประมงพื้นบ้านและฐานทรัพยากรทะเลอย่างยั่งยืน โดยมีข้อกังวลเร่งด่วน มาเสนอต่อกระทรวงเกษตรและสหกรณ์ขอให้เร่งดําเนินการ ดังนี้ 1.ขอให้ออกมาตรการกําหนดควบคุมขนาดพันธุ์สัตว์น้ําเศรษฐกิจ เร่งด่วน 2.ขอให้เร่งรัดให้เกิดแผนย่อยระดับชาติ ว่าด้วยแนวทางวการส่งเสริมและพัฒนาการประมงพื้นบ้านอย่างยั่งยืนในทุกมิติอย่างมีส่วนร่วม
ทั้งนี้ ปลัดกระทรวงเกษตรและสหกรณ์ ได้รับมอบหนังสือดังกล่าวฯ และจะนําเรียนต่อรัฐมนตรีว่าการกระทรวงเกษตรและสหกรณ์ เพื่อหาแนวทางแก้ไขปัญหาและประสานหน่วยงานที่เกี่ยวข้อง เร่งช่วยเหลือชาวประมงต่อไป
รัฐบาลไทย-ข่าวทำเนียบรัฐบาล-ดีเดย์! 19 ก.ค. นี้ เริ่มจ่ายเงินช่วยเหลือพิเศษผู้สูงอายุ (6 เดือน) กว่า 10.95 ล้านคน
วันพุธที่ 6 กรกฎาคม 2565
ดีเดย์! 19 ก.ค. นี้ เริ่มจ่ายเงินช่วยเหลือพิเศษผู้สูงอายุ (6 เดือน) กว่า 10.95 ล้านคน
.....
ที่ประชุม ครม. (5 ก.ค. 65) อนุมัติวงเงิน 8,382.2 ล้านบาท สําหรับเงินช่วยเหลือพิเศษผู้สูงอายุ 10,946,646 คน เพื่อบรรเทาผลกระทบจากเศรษฐกิจ 100 - 250 บ./คน/เดือน (ตามช่วงอายุ) เป็นเวลา 6 เดือน (เม.ย. – ก.ย. 65) หลังจากที่ได้มีการอนุมัติหลักการฯ ไปแล้วเมื่อวันที่ 26 เม.ย. ที่ผ่านมา
.
เริ่มจ่ายงวดแรก 19 ก.ค. 65 รวมครั้งเดียว 4 เดือน (เม.ย. – ก.ค. 65)/ งวดสอง 19 ส.ค. 65 สําหรับเดือน ส.ค. 65/ งวดสาม 19 ก.ย. 65 สําหรับเดือน ก.ย. 65 โดยการโอนเข้าบัญชีธนาคาร หรือจ่ายเป็นเงินสด โดยกรมส่งเสริมการปกครองท้องถิ่น กรุงเทพมหานคร และเมืองพัทยา
.
ผู้สูงอายุที่จะได้รับเงินช่วยเหลือพิเศษนี้ แบ่งเป็น 4 ช่วงอายุ
- อายุ 60 - 69 ปี อัตราเงินช่วยเหลือ 100 บ./คน/เดือน
- อายุ 70 - 79 ปี อัตราเงินช่วยเหลือ 150 บ./คน/เดือน
- อายุ 80 - 89 ปี อัตราเงินช่วยเหลือ 200 บ./คน/เดือน
- อายุ 90 ปีขึ้นไป อัตราเงินช่วยเหลือ 250 บ./คน/เดือน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” สั่งปรับแผนรับมือเหตุก่อกวนในพื้นที่ชายแดนใต้ กำชับฝ่ายความมั่นคงบูรณาการทุกหน่วยในพื้นที่ ติดตามการข่าวและเฝ้าระวังในช่วงเทศกาลตรุษจีน
วันอาทิตย์ที่ 30 มกราคม 2565
โฆษกรัฐบาลเผย “นายกฯ” สั่งปรับแผนรับมือเหตุก่อกวนในพื้นที่ชายแดนใต้  กําชับฝ่ายความมั่นคงบูรณาการทุกหน่วยในพื้นที่ ติดตามการข่าวและเฝ้าระวังในช่วงเทศกาลตรุษจีน
โฆษกรัฐบาลเผย “นายกฯ” สั่งปรับแผนรับมือเหตุก่อกวนในพื้นที่ชายแดนใต้  กําชับฝ่ายความมั่นคงบูรณาการทุกหน่วยในพื้นที่ ติดตามการข่าวและเฝ้าระวังในช่วงเทศกาลตรุษจีน
วันที่ 30 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานเหตุการณ์คนร้ายไม่ทราบกลุ่มคนร้ายและจํานวน ลอบวางระเบิดแสวงเครื่องขนาดเล็กบรรจุกระป๋องสเปรย์และกล่องกระดาษ จํานวน 15 จุด 17 ลูกในพื้นที่ อ.เมือง จ.ยะลา เมื่อวันที่ 29 มกราคม ที่ผ่านมา หลังเกิดเหตุ นายกรัฐมนตรีได้สั่งการตรงไปยังกองอํานวยการรักษาความมั่นคงภายใน ภาค 4 ส่วนหน้า ให้เร่งตรวจสอบและจับกุมผู้กระทําผิดมาดําเนินคดี พร้อมมอบหมายให้นายภิรมย์ นิลทยา ผู้ว่าราชการจังหวัดยะลา เป็นผู้แทนนายกรัฐมนตรีเดินทางไปเยี่ยมผู้ได้รับบาดเจ็บที่โรงพยาบาล และตรวจเยี่ยมประชาชน ชุมชน กิจการร้านค้า บริเวณที่เกิดเหตุ เพื่อเป็นขวัญกําลังใจและให้ความช่วยเหลืออย่างเต็มที่ด้วย เบื้องต้นกองอํานวยการรักษาความมั่นคงภายใน ภาค 4 ส่วนหน้า ชี้แจงว่า สถานการณ์ที่เกิดขึ้นเจ้าหน้าที่พิจารณาได้ว่ากลุ่มคนร้ายพยายามก่อกวน สร้างสถานการณ์ เพื่อดึงดูดความสนใจของเจ้าหน้าที่ในกรณีที่มีการบังคับใช้กฎหมายในพื้นที่ จ.นราธิวาส ซึ่งการก่อเหตุของกลุ่มคนร้ายกลุ่มนี้เปลี่ยนแปลงไปจากการก่อเหตุในหลายครั้งที่ผ่านมา ขณะนี้ ได้มีการเก็บรวบรวมวัตถุพยานและภาพจากกล้องวงจรปิดและจะเร่งติดตามผู้ก่อเหตุมาดําเนินการทางกฎหมายอย่างเร็วที่สุดต่อไป
​โฆษกประจําสํานักนายกรัฐมนตรี กล่าวเพิ่มเติมว่า นายกรัฐมนตรีได้กําชับฝ่ายความมั่นคงในพื้นที่ ปรับแผนและวางมาตรการรักษาความปลอดภัยทุกพื้นที่อย่างเข้มข้นในเขตพื้นที่เศรษฐกิจในเมืองและพื้นที่เปราะบางทุกจุด โดยเฉพาะในช่วงเทศกาลตรุษจีนนี้ ซึ่งจะมีการเฉลิมฉลองและจัดกิจกรรมของคนไทยเชื้อสายจีนในพื้นที่จังหวัดชายแดนภาคใต้ด้วย โดยให้บูรณาการทุกหน่วยงานในระดับพื้นที่ทั้งฝ่ายปกครอง ภาคเอกชนและประชาชนในพื้นที่ เพื่อติดตามการข่าว ขยายกลุ่มที่ต้องจับตาเป็นพิเศษทั้งด้านความมั่นคง ยาเสพติด และอาชญากรรม เพื่อเรียกความมั่นใจให้กับพี่น้องประชาชนในพื้นที่อีกครั้ง ขณะเดียวกัน นายกรัฐมนตรียังได้ประนามการกระทําดังกล่าวว่า เป็นการก่อกวนความสงบ อาจก่อให้เกิดความเสียหายให้กับชีวิตและทรัพย์สินของผู้อื่น รวมทั้งยังทําลายบรรยากาศทางเศรษฐกิจและความมั่นคงที่รัฐบาลกําลังดําเนินการไปด้วยดี ทั้งนี้ ได้สั่งให้มีการรายงานสถานการณ์ในพื้นที่สามจังหวัดชายแดนใต้ให้นายกรัฐมนตรีทราบอย่างต่อเนื่องด้วย
รัฐบาลไทย-ข่าวทำเนียบรัฐบาล-ดีอีเอส กำหนดบทบาท บมจ.เอ็นที หนุนนโยบายรัฐจัดทำโครงสร้างพื้นฐานด้านดิจิทัลและความมั่นคง
วันพุธที่ 16 มีนาคม 2565
ดีอีเอส กําหนดบทบาท บมจ.เอ็นที หนุนนโยบายรัฐจัดทําโครงสร้างพื้นฐานด้านดิจิทัลและความมั่นคง
ดีอีเอส กําหนดบทบาท บมจ.เอ็นที หนุนนโยบายรัฐจัดทําโครงสร้างพื้นฐานด้านดิจิทัลและความมั่นคง
วันนี้(16มี.ค. 65)พล.อ.ประยุทธ์จันทร์โอชานายกรัฐมนตรีเป็นประธานการประชุมคณะกรรมการนโยบายรัฐวิสาหกิจครั้งที่1/2565 (ผ่านระบบVideo Conference) ณตึกภักดีบดินทร์ทําเนียบรัฐบาลโดยที่ประชุมมีวาระเพื่อพิจารณาการแก้ไขปัญหารัฐวิสาหกิจ(บริษัทโทรคมนาคมแห่งชาติจํากัด(มหาชน) (บมจ.เอ็นที)เกี่ยวกับข้อพิจารณากําหนดขอบเขตหรือบทบาทการเป็นเครื่องมือรัฐของบมจ.เอ็นทีให้มีความชัดเจนในการเป็นผู้สนับสนุนนโยบายรัฐ
โดยที่ประชุมคนร.มีมติมอบหมายกระทรวงดิจิทัลเพื่อเศรษฐกิจและสังคม(ดีอีเอส)มอบหมายบมจ.เอ็นทีในการมีบทบาทเป็นผู้สนับสนุนนโยบายของรัฐในการจัดทําโครงสร้างพื้นฐานด้านดิจิทัลและความมั่นคงรวมทั้งบริการของรัฐเพื่อสังคมอย่างทั่วถึงและเท่าเทียมโดยเร็วเพื่อให้เป็นไปตามมติครม.เมื่อวันที่14มกราคม2563
ทั้งนี้ครม.ได้ประชุมปรึกษาเมื่อวันที่14มกราคม2563 ลงมติว่าให้ความเห็นชอบในหลักการตามที่กระทรวงดิจิทัลฯเสนอโดยให้กระทรวงฯและหน่วยงานที่เกี่ยวข้องรับไปหารือกับสํานักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งขาติ(กสทช.)ในประเด็นการกําหนดให้บริษัทโทรคมนาคมแห่งชาติ(เอ็นที) “เป็นผู้สนับสนุนนโยบายของรัฐในการจัดทําโครงสร้างพื้นฐานด้านดิจิทัลและความมั่นคงโดยให้รัฐสนับสนุนคลื่นความถี่ที่เหมาะสมในการทําภารกิจให้ได้แนวทางการดําเนินการที่ชัดเจนเหมาะสมและเป็นไปตามข้อกฎหมายที่เกี่ยวข้องก่อนดําเนินการต่อไป”
รวมทั้งให้กระทรวงดิจิทัลฯกํากับให้บมจ.เอ็นทีปรับปรุงแผนธุรกิจให้เป็นไปตามคณะอนุกรรมการแก้ปัญหาฯและเสนอคนร.ภายในเดือนเมษายน2565ต่อไป
*************
รัฐบาลไทย-ข่าวทำเนียบรัฐบาล-ครม. ไฟเขียว! จ้างหมอ - พยาบาล บุคลากรทางการแพทย์ 5,000 อัตรา รองรับสถานการณ์โควิด
วันศุกร์ที่ 8 ตุลาคม 2564
ครม. ไฟเขียว! จ้างหมอ - พยาบาล บุคลากรทางการแพทย์ 5,000 อัตรา รองรับสถานการณ์โควิด
....
น.ส.รัชดา ธนาดิเรก รองโฆษกรัฐบาล เผย ที่ประชุม ครม. (5 ต.ค.) เห็นชอบกรอบวงเงินรวม 4,335 ล้านบาท โครงการจ้างแพทย์ พยาบาลวิชาชีพ และสายงานบริการทางการแพทย์และสาธารณสุขที่จําเป็น ระยะเวลาการจ้างไม่เกิน 1 ปี จํานวน 5,000 อัตรา
1.แพทย์ 504 อัตรา
2.พยาบาลวิชาชีพ 3,945 อัตรา
3.นักวิชาการสาธารณสุขและบริการทางการแพทย์และสาธารณสุขที่จําเป็น รวมกัน 551 อัตรา
.
ซึ่งการจ้างงานดังกล่าว เพื่อเพิ่มบุคลากรในการดูแลรักษาผู้ป่วยของหน่วยบริการสาธารณสุขทั่วประเทศ และรองรับการเข้าถึงบริการทางการแพทย์แก่ผู้ป่วยโควิด-19 และประชาชนชนทั่วไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“สาธิต” ติดตามสถานการณ์น้ำมันดิบรั่วไหลในทะเล จ.ระยอง กำชับทีม สธ.เฝ้าระวังผลกระทบสุขภาพประชาชน
วันพฤหัสบดีที่ 27 มกราคม 2565
“สาธิต” ติดตามสถานการณ์น้ํามันดิบรั่วไหลในทะเล จ.ระยอง กําชับทีม สธ.เฝ้าระวังผลกระทบสุขภาพประชาชน
รัฐมนตรีช่วยว่าการกระทรวงสาธารณสุข ลงพื้นที่ติดตามสถานการณ์น้ํามันดิบรั่วไหลในทะเล จ.ระยอง ยืนยันไม่ส่งผลกระทบต่อแหล่งท่องเที่ยว ได้กําชับหน่วยงานสาธารณสุขติดตามใกล้ชิด เฝ้าระวังผลกระทบสุขภาพ รวมถึงผลกระทบที่อาจเกิดกับห่วงโซ่อาหาร
รัฐมนตรีช่วยว่าการกระทรวงสาธารณสุข ลงพื้นที่ติดตามสถานการณ์น้ํามันดิบรั่วไหลในทะเล จ.ระยอง ยืนยันไม่ส่งผลกระทบต่อแหล่งท่องเที่ยว ได้กําชับหน่วยงานสาธารณสุขติดตามใกล้ชิด เฝ้าระวังผลกระทบสุขภาพ รวมถึงผลกระทบที่อาจเกิดกับห่วงโซ่อาหาร พร้อมสื่อสารความเสี่ยงแก่ประชาชนแนะเลี่ยงสัมผัสคราบน้ํามัน หากมีอาการผิดปกติ ให้รีบพบแพทย์
วันนี้ (27 มกราคม 2565) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม แถลงข่าวและลงพื้นที่ติดตามเหตุการณ์น้ํามันดิบรั่วไหลกลางทะเลบริเวณมาบตาพุด จังหวัดระยอง โดย ดร.สาธิตให้สัมภาษณ์ว่า นายกรัฐมนตรีมีความเป็นห่วงสั่งการให้ตนและรัฐมนตรีว่าการกระทรวงอุตสาหกรรม ติดตามสถานการณ์อย่างใกล้ชิด จากการบินสํารวจจุดเกิดเหตุและจากการรับฟังรายงานในที่ประชุม ขณะนี้สามารถควบคุมการรั่วไหลได้แล้ว ทีมเก็บกู้คราบน้ํามันกําลังขจัดคราบที่เหลืออีกประมาณ 5 พันลิตร คาดว่าจะแล้วเสร็จภายในวันนี้ ทั้งนี้จะมีการจัดตั้งคณะกรรมการประกอบด้วย กรมเจ้าท่า กระทรวงคมนาคม กระทรวงทรัพยากรธรรมชาติและสิ่งแวดล้อม กระทรวงอุตสาหกรรม และกระทรวงสาธารณสุข ติดตามสถานการณ์ในทุกมิติ ทั้งการสอบสวนหาข้อเท็จจริง แนวทางแก้ไขในอนาคต และผลกระทบที่จะเกิดในระยะยาว เช่น สิ่งแวดล้อม และสุขภาพ เป็นต้น
ในส่วนของกระทรวงสาธารณสุขได้กําชับหน่วยงานสาธารณสุขในพื้นที่และสถานบริการทุกแห่งติดตามสถานการณ์อย่างใกล้ชิด เตรียมความพร้อมทั้งวัสดุ อุปกรณ์ ยา และเวชภัณฑ์ พร้อมจัดทีมเฝ้าระวังสอบสวนเคลื่อนที่เร็วสารเคมี (SRRT-C) อําเภอเมืองระยอง และโรงพยาบาลเฉลิมพระเกียรติสมเด็จพระเทพรัตนราชสุดาฯ สยามบรมราชกุมารีระยอง เฝ้าระวังผลกระทบสุขภาพประชาชน และออกปฏิบัติการเชิงรุกเฝ้าระวังสอบสวนผู้สัมผัส พร้อมออกหน่วยตรวจสุขภาพทั่วไปและตรวจติดตามความเสี่ยงให้กับทีมเก็บกู้คราบน้ํามัน รวมถึงเฝ้าระวังผลกระทบต่อสิ่งแวดล้อม และผลกระทบที่อาจเกิดกับระบบห่วงโซ่อาหาร พร้อมทั้งสื่อสารความเสี่ยงแก่ประชาชน
“จากการติดตามสถานการณ์วันนี้ขอให้มั่นใจว่าจะไม่มีผลกระทบต่อพื้นที่ที่เป็นแหล่งท่องเที่ยว อาทิ หาดแม่รําพึงและเกาะเสม็ด สําหรับประชาชนแนะนําให้หลีกเลี่ยงการสัมผัสคราบน้ํามัน และหากมีอาการผิดปกติ เช่น หายใจขัด แน่นหน้าอก หายใจหอบ วิงเวียนศีรษะ ระคายเคืองตา แสบตา คลื่นไส้อาเจียน ขอให้รีบพบแพทย์ที่โรงพยาบาลใกล้บ้าน” ดร.สาธิต กล่าว
********************** 27 มกราคม 2565